

**Ādažu novada pašvaldības domes ĀRKĀRTAS sēdeS**

**PROTOKOLS**

Ādažos, Ādažu novadā

2025. gada 7. maijā **Nr. 10**

Sēdes sasaukšanas vieta un laiks: Stacijas ielā 5, Carnikavā, Sēžu zālē, plkst. 8.15.

Ārkārtas atklāta sēde sasaukta Ādažu novada pašvaldības domes 2023. gada 14. jūnija reglamenta Nr. 2 “Ādažu novada pašvaldības darba reglaments” noteiktajā kārtībā.

Sēdi vada: pašvaldības domes priekšsēdētājas vietnieks attīstības jautājumos Valērijs Bulāns (LRA).

Sēdi protokolē: Administratīvās nodaļas vadītājas amata pienākumu izpildītāja Sintija Tenisa.

Sēdē piedalās 12 deputāti[[1]](#footnote-1):

Sniedze Brakovska (LRA), Arta Deniņa (JKP), Antra Krasta (LZS), Imants Krastiņš (JKP) (*piedalās sēdē attālināti, izmantojot tiešsaistes videokonferences sarunu rīku*), Kristīne Lakševica (LRA) (*piedalās sēdē attālināti, izmantojot tiešsaistes videokonferences sarunu rīku*), Jānis Leja (S), Gatis Miglāns (LZS), Liāna Pumpure (LRA), Raivis Pauls (LZS) (*piedalās sēdē attālināti, izmantojot tiešsaistes videokonferences sarunu rīku*), Arnis Rozītis (LRA), Jānis Vaivads (LZP).

nepiedalās (attaisnotu iemeslu dēļ): Kerola Dāvidsone (LRA) (*komandējumā*), Genovefa Kozlovska (LZS) (*atvaļinājumā*), Karīna Miķelsone (LRA) (*komandējumā*).

Personas, kurām sēdē dots vārds:

pašvaldības Centrālās pārvaldes darbinieki: Attīstības un projektu nodaļas vecākā eksperte Guntai Dundure, Juridiskās un iepirkumu nodaļas vadītāja Everita Kāpa, pašvaldības izpilddirektors Guntis Porietis.

**Darba kārtībā:**

1. **Par izmaiņām Administratīvo aktu strīdu komisijas sastāvā**.

Steidzamības pamatojums: pašvaldības Centrālās pārvaldes Administratīvās nodaļas vadītāja Jevgēnija Sviridenkova ir izbeigusi darba tiesiskās attiecības ar šā gada 17. aprīli un ir nepieciešams informēt Valsts ieņēmuma dienestu par grozījumiem Ādažu novada pašvaldības valsts amatpersonu sarakstā likumā “Par interešu konflikta novēršanu valsts amatpersonu darbībā” noteiktajā kārtībā.

Sekas, kas iestāsies, ja jautājums netiks risināts steidzami: nepieciešams pēc iespējas ātrākā termiņā informēt Valsts ieņēmuma dienestu par grozījumiem Ādažu novada pašvaldības valsts amatpersonu sarakstā un noņemt personai amatpersonas statusu.

1. **Par grozījumiem pašvaldības domes 2022. gada 10. janvāra lēmumā Nr. 8 “Par projektu “Maģistrālās veloceļu infrastruktūras būvniecība prioritārajā koridorā Rīga-Carnikava””**.

Steidzamības pamatojums: projekts “Maģistrālās veloceļu infrastruktūras būvniecība prioritārajā koridorā Rīga – Carnikava” tiek līdzfinansēts no Atveseļošanas fonda un tā īstenošanas termiņi ir līdz 2026.gada jūlijam. Plānotie būvdarbi jāveic laika periodā no 15.05.2025 līdz 15.07.2025. Lai varētu uzsākt būvdarbus, nepieciešams noslēgt līgumu ar komersantu. Tā kā iepirkuma rezultātā paredzamā līgumcena ir lielāka nekā plānots budžetā, domei jāapstiprina papildus finansējums projekta īstenošanai.

Sekas, kas iestāsies, ja jautājums netiks risināts steidzami: Neīstenojot projektu MK noteikumos Nr.57 noteiktajos termiņos, tiktu apdraudēts Atveseļošanas fonda finansējums Ādažu novadam, kā arī pārējām 1.1.1.3.i.investīciju apgūšanā iesaistītām pašvaldībām.

1. **Par projekta “Futbola ģērbtuvju izveidošana Ādažu stadionā” pieteikumu.**

Steidzamības pamatojums: Viedās administrācijas un reģionālās attīstības ministrija, sadarbībā ar biedrību “Latvijas Futbola federācija”, šā gada 15.aprīlī izsludināja pieteikšanos konkursam “Reģionālās attīstības atbalsta pasākums – infrastruktūras pielāgošana un uzturēšana” un līdz šā gada 14. maijam ir jāiesniedz projekta konkursa “Reģionālās attīstības atbalsta pasākums – infrastruktūras pielāgošana un uzturēšana” pieteikums.

Sekas, kas iestāsies, ja jautājums netiks risināts steidzami: Noteiktajā termiņā neiesniegtie projektu pieteikumi netiks vērtēti.

**1.§**

**Par izmaiņām Administratīvo aktu strīdu komisijas sastāvā**

|  |
| --- |
| (Everita Kāpa) |

Ņemot vērā, ka Ādažu novada pašvaldībā darbu ir uzteikusi Centrālas pārvaldes Administratīvās nodaļas vadītāja Jevgēnija Sviridenkova, pamatojoties uz Pašvaldību likuma 10. panta pirmās daļas 10. punktu, 2021. gada 27. jūlija Administratīvo aktu strīdu komisijas nolikuma Nr.1 punktu 3.1.

Atklāti balsojot, ar 12 balsīm "Par", "Pret" – nav, "Atturas" – nav, **PAŠVALDĪBAS DOME NOLEMJ**:

1. **Atbrīvot** Jevgēniju Sviridenkovu no Administratīvo aktu strīdu komisijas locekļa amata.
2. **Apstiprināt** Ādažu novada pašvaldības Administratīvo aktu un strīdu komisiju 5 locekļu sastāvā.
3. Centrālās pārvaldes Personāldaļas vadītājai L. Raiskumai informēt Valsts ieņēmuma dienestu par grozījumiem Ādažu novada pašvaldības valsts amatpersonu sarakstā likumā “Par interešu konflikta novēršanu valsts amatpersonu darbībā, noteiktajā kārtībā”.

**2.§**

**Par grozījumiem pašvaldības domes 2022. gada 10. janvāra lēmumā Nr. 8 “Par projektu “Maģistrālās veloceļu infrastruktūras būvniecība prioritārajā koridorā Rīga-Carnikava””**

|  |
| --- |
| (Gunta Dundure) |

V. BULĀNS, G. MIGLĀNS I. KRASTIŅŠ, J. LEJA, G. DUNDURE, E. KĀPA debatē par:

1. veloceļu infrastuktūras būvniecību prioritārajā koridorā Rīga-Carnikava un tam nepieciešamo finansējumu;
2. nepieciešamību īstenot projektu, ņemot vērā, ka projekts tiek īstenots Atveseļošanas fonda ietvaros, un tajā ir iesaistītas vairākas pašvaldības, un, ja projekts netiks īstenots kādā no pašvaldībām, visām iesaistītajām pašvaldībām būs jāatgriež Atveseļošanās fonda piešķirtais finansējums;
3. iespējām nodrošināt optiskā kabeļa ievilkšanu veloceļu infrastruktūras posmā, kas ļautu uzstādīt arī videonovērošanas kameras;
4. nepieciešamību nodrošināt veloceļu infrastruktūras sasaisti ar dzelzceļa stacijām.

Atklāti balsojot, ar 12 balsīm "Par", "Pret" – nav, "Atturas" – nav, **PAŠVALDĪBAS DOME NOLEMJ**:

1. **Pieņemt** lēmumu Nr. 178 "Par grozījumiem pašvaldības domes 2022. gada 10. janvāra lēmumā Nr. 8 “Par projektu “Maģistrālās veloceļu infrastruktūras būvniecība prioritārajā koridorā Rīga-Carnikava””" un sagatavot to parakstīšanai.
2. **Uzdot** pašvaldības Centrālās pārvaldes Attīstības un projektu nodaļas vecākajai ekspertei Guntai Dundurei sagatavot ziņojumu par veloceļu infrastruktūras sasaistes nodrošināšanu ar dzelzceļa stacijām un optiskā kabeļa ievilkšanas iespējām, un virzīt to izskatīšanai Attīstības komitejas šā gada 14. maija sēdē.

**3.§**

**Par projekta “Futbola ģērbtuvju izveidošana Ādažu stadionā” pieteikumu**

|  |
| --- |
| (Arnis Rozītis) |

Atklāti balsojot, ar 12 balsīm "Par", "Pret" – nav, "Atturas" – nav, **PAŠVALDĪBAS DOME NOLEMJ**:

**Pieņemt** lēmumu Nr. 179 "Par dalību projektā “Futbola ģērbtuvju izveidošana Ādažu stadionā”" un sagatavot to parakstīšanai.

Sēdi slēdz plkst. 09.17.

Pašvaldības domes priekšsēdētājas

vietnieks attīstības jautājumos Valērijs Bulāns

Pašvaldības domes sēdes protokolētāja Sintija Tenisa

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Pašvaldības domē pavisam 15 deputāti. Deputātu piederība politiskajai partijai:

   JKP – Jaunā konservatīvā partija; LZP – Latvijas Zaļā partija; LZS – Latvijas zemnieku savienība; LRA – Latvijas Reģionu Apvienība; S – Saskaņa. [↑](#footnote-ref-1)